"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Tere tulemast saatesse! Nagu tavaliselt toob saate teieni
Soome misjoniühendus One Way Mission.
Täna jätkab pastor Arto Sädeaho eelmise nädala õpetust
Meie Isa palvest.
One Way Pühapäevapidu kell 12.00, Vuorikatu 19, Helsingi
Ja meil on olnud palveöidki, selle ühe palve ümber.
Need read on kui erinevate palveteemade pealkirjad.
Mõtle sellele: Meie Isa!
Siin on tegemist hingede ja inimestega.
Jumal saatis oma Poja, Jeesuse Kristuse, et meil oleks elu,
et naaseksime osadusse Temaga.
Usule tulemise kaudu liideti meid Jumala perega.
Kui Jeesus lunastas meie patud ja võtame selle päästesõnumi vastu,
võime saada Tema lasteks.
Roomlaste kirjas ütles Paulus: Abba! Isa! Issi!
Võime Temaga rääkida ega pea sekretärilt aega broneerima.
Võime palves Tema ligiollu pääseda
Jeesuse nimel ja tänu sellele, mida Jeesus teinud on.
Lapsepõlve vaim! Pääste!
Jeesus tahab näidata meile hingede päästmise tähtsust.
See on esimene asi, mis sellest palvest avaneb.
Teine asi on: "Pühitsetud olgu Sinu nimi."
Tunneme Jumalat kogemuste kaudu.
Aabraham õppis tundma Jumalat Jehoova Jirehina,
kes on meie küllus. Ta varustab meid.
Ricardo rääkis, kuidas Jumal andis Tema perele maja,
kui ta seda vajas.
Selle kuulmine õnnistas mind väga. Kas teid samuti?
Kõigi käed on püsti. See kinnitab usku.
Jumal kannab meie eest hoolt.
Nagu siis, kui Mooses palvetas ja tema käed väsisid,
tõstsid Aaron ja Huur tema käed taeva poole,
ja iisraellased võitsid lahingu.
Seejärel andis Mooses Issandale uue nime:
Jehoova Nissi, meie lipp.
Lipp hoiab sõjas vägesid koos
ning on märgiks, et jõudu piisab ja jätkame lahingut.
Õpime tundma Jumalat erinevate elukogemuste kaudu
ja Tema pühaduse ligiolu õhutab meid Teda austama.
Ütleme: Pühitsetud olgu Sinu nimi.
See annab meile püha kartuse
kõikvõimsa, suure, ülivõrdelise, võitmatu,
vastupandamatu Jumala suhtes,
kes on meie Taevane Isa.
Kui sellele edasi mõtleme, tekib ülistus ja palve Jumala poole.
Meie süda tuksub Tema poole, oleme tänulikud Tema tegude eest.
Seejärel hakkab Jumal meile omi plaane usaldama.
Sest Ta tahab, et mõtleksime avaramalt.
Ta tahtis alati, et mõistaksime, mille kõigega meil tegemist on,
milline nägemus meil peaks olema, et täita Tema antud ülesannet.
Ta usaldab meile oma kuningriigi plaani.
Ta hakkas vähehaaval jüngritele selgitama, milles asi oli,
milleks Ta siia maailma tuli, ja nad hakkasid tasapisi mõistma.
Nii usaldab ka Jumal meile asju
vastavalt sellele, kuidas vastu võtta suudame.
Tol hetkel, kui otsustasime Jeesusele südame avada,
me eriti palju ei mõistnud ega mõista praegugi veel.
Ta tahab avada meie arusaamise mõistma,
et tegemist on Tema kuningriigi plaaniga.
Saatan tahab alati vahetada Jumala kuningriigi plaane
oma plaanide vastu.
Ta kiusas juba Jeesust:
"Selle kõik ma annan sulle, kui sa vaid mind kummardad."
Tänu Jumalale, et võime palves asju detailselt näha,
kuid ka tervikuna,
kui Ta on usaldanud meile oma tervikplaani.
Seejärel hakkab Ta näitama asju nagu Mooseselegi,
kui Ta põlevas põõsas ilmus.
Ta ütles: "Olen näinud oma rahva viletsust,
kui nad rõhumise all ohkavad." Seejärel ütles Ta:
"Mine ja vabasta see rahvas!"
Kui mõistame Jumala plaani,
hakkab Ta meile meie ülesandest rääkima.
Sindki on kutsutud.
Kõiki meid on kutsutud suure kuningriigi ülesandeid täitma.
Kui Jeesus maa peale tuli, kuulutas Ta:
Jumalariik on lähedal. Parandage meelt!
Et need hinged kaasa tuleksid ja kuningriiki siseneksid.
Paljud on kutsutud, kuid kahjuks vähesed valitud.
Ta kutsub meid oma ülesannet täitma.
Osa palvest ütleb:
Sündigu Sinu tahtmine, nagu maa peal, nõnda ka taevas!
Meil pole raske uskuda, et Jumala tahe teostub Taevas.
Jesaja vaatas, kuidas Jumal istus oma kõrgel troonil
ning keerubid hüüdsid ja lendasid ringi.
Nad ütlesid: Püha, püha on Jumal!
Jesaja mõistis: "Häda mulle!
Elan rahva seas, kellel on roojased huuled.
Ja minul on roojased huuled." Kui palju me sõnadega patustame!
Nagu Jesajagi puhul,
tahab Jumal ka meie südamed ja suud puhastada,
et räägiksime Jumala tahte kohaseid asju
ja saaksime teadlikuks suurest kutsumusest
ning Ta saaks usaldada meile oma kutsumuse
ja saaksime seda täita.
Saame päästetud, mõistame Jumala väe suurust,
ja seejärel hakkame mõistma ka Jumala kuningriigi tööjooniseid.
Inglise keeles 'blueprints'.
See tähendaks nagu sinist trükist, aga see lähtub ajaloost.
See tähendab siiski plaani.
Arhitekti mõtted jagatakse laiali ja rahvas hakkab mõistma,
millega tegemist on.
Kui näeme oma elus,
kuidas Jumala plaan teostuma hakkab
ja Ta meile oma ülesandeist räägib,
aitab see meil mõista, et peame edasi liikuma.
Ei piisa, et ütleme: See on Jumala tahe ja kehtib Taevas.
Kuidas on sellega lood sinu töökohas, kodus, argielus,
ja keskkonnas, kus elad ja oled?
Kui meid on kutsutud, tuleb meid ka varustada.
"Meie igapäevast leiba anna meile tänapäev."
Küsin sinult: Kust sa oma leiva saad?
Kas see tuleb mingist ärist? Kas see tuleb töökohast?
Ehk töötad maakonnas või linnavalitsuses?
Ehk oled pensionil või saad töötuskindlustust?
Sellestki saab kümnist anda.
Asi pole selles, kui palju meil on,
vaid selles, et anname tänulikult Jumalale sellest, mis meile kuulub.
Ja see sisaldab õnnistust.
Aga ma ei räägi praegu kümnisest, vaid sellest palvest.
"Meie igapäevast leiba anna meile tänapäev!"
Meil on luba paluda, et meil tööl ja elus hästi läheks.
Töö pole su elu mõte, isegi mitte pastori jaoks.
Töö pole kutsumus,
vaid kutsumus teostub pastoritöö kaudu.
Pastor on Jumala antud vaimne amet,
nagu apostli, prohveti, evangelisti või õpetaja amet.
See on vaimne amet.
Inglise keeles 'office', nagu kontor.
See mõiste on laiem
kui tsaariajastu ameti mõiste, nagu seda soomlastena tunneme.
Kuid see on tähtis asi.
Kui oma ülesannet täidame,
võime paluda, et Jumal meie kätetööd õnnistaks.
Kuid mitte selleks, et seda isekalt vaid enda jaoks nautida.
Kui hakkame seda isekalt nautima ja unustame Jumala ülesande,
halvustame oma tegudega kutsumuse väärtust,
mis meile antud on.
Kutsumus on püha.
Kui kutsumus pole püha, pole see üldse kutsumus,
ütles üks vana jumalasulane.
Igapäevane leib räägib füüsilisest varustamisest.
et võiksime teostada kutsumust, milleks meid on kutsutud.
Meil kõigil on suur kutsumus.
Oleme Tema saadikud. Oleme saadikud Kristuse eest.
See puudutab iga Jumala perre kutsutud usklikku.
Olin eile külas Indoneesia suursaadiku kodus.
Pidasin sama pealkirjaga kõne, kuid sel oli hoopis teine sisu.
Ma isegi ei mäleta, mida rääkisin.
Ta on suursaadik.
Inglise keeles ütleb Piibel: We are ambassdors of Christ.
Oleme Kristuse suursaadikud.
Pöördu naabri poole ja ütle: Oled suursaadik.
Suursaadik!
Kas on parem tunne?
Meie kutsumuse väärtus on väga kõrge.
Oleme Kristuse saadikud.
Tema tuli esimesena ja ütles:
Nii nagu Isa läkitas mind, läkitan mina teid.
Nagu enne räägiti lõvikutsikaist,
võime kõik õiges mõttes öelda, et meis elab Kristuse lõvi.
Lõvi ja Talle sümboolika asuvad samas isikus.
Peame olema julged evangeeliumi kaitsjad.
Tulen sellisest riigist, sellest pole kaua aega möödas,
kus üks noormees ristis kahe kuuga 18 moslemit
ja 21 animisti täiesti evangeliseerimata hõimu seas.
Püha Vaim annab meile julguse.
Ta on julguse, armastuse ja mõistliku meele Vaim.
Ma ei räägi küll Pühast Vaimust, vaid igapäevasest varustamisest.
Meil on positsioon Kristuses.
Väga vähesed kristlased mõistavad, mis positsioon neil Kristuses on.
Nagu oleksime sõudepaadi või laeva või Noa laeva kõrval
ja püüaksime kuidagi nina vee peal hoida.
Pääste on nagu Noa laev. Kui oleme laeva sees,
ei vaja me midagi. Meid on juba päästetud.
Paljud usklikud näivad seda unustavat
ja võitlevad oma argiprobleemidega, arvates, et nad on üksi.
Sa pole üksi, sest sa oled Kristuses.
Ja kui oleme Kristuses ja Kristus on meis, pole me üksi.
Võime teada, et see, kes kutsub, ka varustab,
ja Tema ka hoolitseb meie eest.
Selle eelduseks on üks selle palve osa.
"Anna meile andeks meie patud
nagu meiegi andestame neile, kes meie vastu on eksinud."
Jeesus ütles palve lõpetuseks,
et kui te ei andesta teistele, ei andesta teie Taevane Isa ka teile.
Andeksandmine on uskliku esmaseid lähtekohti.
Peame elama andeksandmises
või meie kristlus lonkab ja on väga puudulik.
See viib rõõmu, tekitab pikka nägu ja närust olemist.
Asi pole selles, kui sügavalt meid on on solvatud või haavatud.
Kui valime andeksandmise
ega hakka kohtumõistjaks, vaid jätame kohtumõistmise Jumalale,
elame andeksandmises seetõttu, et meile on nii palju andestatud.
Olen nii palju andeks saanud, seepärast andestan minagi.
Kui palvetad seda palvet igal hommikul,
siis jõudsin juba täna märgata, et ei saa seda palvetada,
kuna keegi ütles mulle nii halvasti, et olen siiani vihane.
Jumal ei küsi, kas oled pahane, vaid kas annad andeks?
See on tahte otsus, nagu laulatusel öeldakse: Jah.
Ei küsita, mis tunne sul on. Muidugi on sul tunne.
Head tundedki järgnevad sellele otsusele.
Otsustame andeks anda ja meil on seetõttu hea meeleolu.
Vahel võivad need tunded kaua aega kesta.
Mul on kogemus,
millest ma täpsemalt ei räägi, aga ühe olukorra järel
suutsin ma aastaid andeks anda tunnete tasandil,
kuid tahte tasandil otsustasin, et ei lase sel asjal end pidurdada,
tahan oma kutsumuses kindlaks jääda,
tahan Jumalale kasulik olla ja otsustan andeks anda.
Usu või mitte, aga see jõustus kohe, kui otsuse tegin.
Saabub vabanemine ja saad lahti neist haavadest,
kuigi nad veel kipitavad.
Kuid paranemisprotsess algab hetkest,
kui otsustame andeks anda.
Andeksandmine katab vaimse varustuse samamoodi
nagu "meie igapäevast leiba anna meile tänapäev"
katab füüsilise varustuse, mis ametit sa ka ei peaks.
Oleme 100% jumalasulased, vaatamata sinu ametile.
See on suhtumise küsimus.
Vaimne varustus tähendab,
et anname andeks ja kogeme õnnistust.
Meie Issand on teeavaja, kes käib meie ees.
Kas pole vägev?
See palve avardab meie arusaamisvõimet.
See palve aitab meil mõista, milles asi on.
See palve muudab meid teadlikuks oma kutsumusest.
Lisaks sellele, et kogeme end Jumala lastena,
see palve ka kindlustab,
et otsime esiti jumalariiki ja Tema õigsust,
ja kõik, mida teenimiseks vajame, antakse meile pealekauba,
nii füüsiliselt kui vaimselt.
Siis näeme ka võite.
Saame elada ka rahus ja Jumal tahab meid kasutada.
Kuid kogeme ka kiusatusi. Nagu saatan ütles Jeesusele:
Annan oma kuningriigi sulle, kui mind kummardad.
Paljud on seda häält kuulnud.
Paljud usklikuks saanud on edasi liikunud, rõõmustanud
ja neid on saatnud edu, on töö ja on ülesanne.
Siis aga muutub elu kiireks, ei jõuta enam kogudusse,
ja ka misjonitööks pole aega, kuna on töö ja muud vastutused.
Vähehaaval jäävad ülesanded kõrvale,
kirikus istutakse üha tahapoole, kuni lõpuks viimasesse ritta.
Siis hakatakse hilinema
ja siis ütleb pastor ühel päeval: Pole teda juba mitu kuud näinud.
No nii kiire on ju!
See on hingevaenlase pakutud kuningriigimõtlemine.
Tähtsusjärjekord on muutunud.
Ma pole selle vastu, et tööl ollakse edukad.
Aga üks minu tuttav pastor andis sellise juhtnööri:
Mida rohkem sulle maiseid ülesandeid pakutakse,
seda rohkem peaksid osalema ka vaimsetes asjades.
Siis on sul tasakaal ja õnnistus.
Üks mu hea tuttav proovis seda,
ja ta oli edukas nii maises kui vaimses töös.
See põhimõte tasub meelde jätta.
"Ära saada meid kiusatusse" on nagu vaimne viirusetõrje,
tulemüür saatana rünnakute vastu.
Ta ei pääse pommitama, kui me kaitstud oleme.
Kui hakkame iseendale lootma, kui meie vaateväljad muutuvad,
saab saatan rünnata, ta püüab meid komistama panna
ja siis ootab meid Peetruse saatus.
Ta lahkus kurvalt,
sest oli needes oma Isanda maha salanud.
Kangelane Taavet,
keda mäletame Piibli ajaloo märkimisvääseima kuningana,
lõdvestus liialt ja see viis tema langemiseni.
Sellest räägib Laul 51.
Prohvet Naatan tuli teda sõitlema, kui ta oli Batsebaga olnud.
Hetkel, kui hakkame lootma endale, oma jõule ja suutlikkusele,
oleme saatanale kerge saak.
Võime võita ja oleme kaitstud vaid siis,
kui meid juhatab Kristuse Vaim.
"Ära saada meid kiusatusse, vaid päästa meid ära kurjast!"
See räägib vaimsest võitlusest,
kuidas võime võita vaimseid lahinguid Tema jõus,
ja sooritada ülesande, milleks Jumal on meid määranud.
Ta on endiselt teeavaja, kes käib meie ees.
Saame minna edasi võitjatena, et võita.
See on südame hoiak, ükskõik mis ümberringi ka ei toimuks.
See on vaid füüsiline reaalsus, vaimne reaalsus on see,
mida tuntakse igavikus.
Seal saame olla Kristuses võitjad, kaasvõitjad Temaga.
Üks laulgi mainib Tema trooni,
et seal saame koos Temaga valitseda.
See on pilt tulevikust.
Tasub igavikku meeles pidada.
Kui teeme liiga lühiajalisi plaane, lõpeb meil jõud,
kaotame motivatsiooni ja nägemuse.
Siis peame minema uuesti Jumala ligiollu, otsima Tema palet,
et uuendada oma nägemus ja saada uut jõudu.
"Poisidki väsivad ja tüdivad ...,
aga kes ootavad Issandat, saavad uut rammu,
nad jooksevad ega tüdi, nad käivad ega väsi,
nad tõusevad tiibadega üles nagu kotkad."
See tähendab, et tõuseme olukordadest kõrgemale
ja seal on avar.
Kui sul on südames kitsas ja tunned ahistust,
palu, et Kristus tõstaks sind vaimus nägema jumalikke vaatevälju
ja su südame ahistus hakkab seal avaruses järele andma.
Vaimsed võidud.
Kui oleme palves siia jõudnud,
läbinud kõik, millest rääkisin, naaseme põhiasjade juurde.
Inglise keeles öeldakse: Keep it simple! Tee asjad lihtsaks.
Tegele põhiasjadega. See on lihtne.
See kõik, "kuna Sinu on riik."
Kuningriigiteadlikkus peaks valdama usklikke uuel moel.
Mitte saatana kuningriik ega need, mis kõiguvad ja kaovad, vaid see,
igavene, kõikumatu kuningriik, mis on praegu seespidi meie sees,
kuid saab kunagi meie igapäevareaalsuseks.
Siis saame elada selles riigis. See on Jumala plaan.
Kui meid kutsutakse, siis meid ka varustatakse.
"Sest Sinu on vägi." Püha Vaimu vägi,
mis meid varustab, mis annab meile tarkust,
julgust, armastust, kainet meelt, kõike, mis meil puudub.
Jumal varustab meid.
Nagu ta Moosesele ütles: Ma olen see, kes ma olen.
Ta ütleb endiselt: Olen kõik see, mis sul puudu on,
ja minu Vaim tahab sind varustada.
Enne lõpuspurti tuleb kõige tähendus.
"Sest sinu on riik, vägi ja au."
Selle unustavad paljud jumalasulased.
Kui läheb hästi, ilmnevad Jumala teod,
lähevad nad puhevile ja siis on langemine lähedal.
Jumal oma au teistele ei anna.
Jumal on loonud meid oma au kiituseks.
Selleks on loonud Ta kogu inimkonna ja maailma.
See on Tema eesmärk ja uskliku elu põhieesmärk.
Kui palju me ka argielus ei komistaks, teame, et jõuame võitjana pärale.
Enne seda püüame viia Jumala au kõigi rahvaste sekka.
See au ilmneb armastuses, mis meile on antud Kristuses.
Selleks ma teel olengi, selleks ma kuulutan ja hingan.
Selleks, et Jumala au jõuaks üha uute rahvasteni.
Sest see hetk, kui seisame Issanda trooni ees,
kõigi rahvaste, keelte ja hõimude seast, ei teostu,
kui meie oma panust ei anna.
Jumal teab oma plaani, Ta teab aegu ja hetki.
Usun, et Jeesuse tulek on viibinud seepärast,
et kogudused ja kristlased on maganud
ja unustanud oma algse sihi: levitada evangeeliumi.
Siit lähedalt, Reede Kristusele ürituselt maailma äärteni.
Kas pole vägev!
Mõned kahtlevad. Pole midagi.
Kui Jeesus oli Taeva minemas, siis kõik kummardasid Teda,
kuid mõned kahtlesid.
Meie, soomlased, oleme tihtipeale Toomased.
Kui meie vaateväli avardub, ütleme nagu Toomas:
Minu Issand! Minu Jumal!
Siis muutub suhe isiklikuks.
Siis saab sellest midagi, mis meid edasi viib,
eesmärgi suunas, milleks meid mõeldud on.
Pole ime, et palve lõpeb sõnaga 'aamen'.
See ei tähenda niisama mokaotsast mainimist,
nagu usklikud tihti ütlevad, vaid see tähendab: Tõesti! Saagu nii!
Olen sama meelt. Annan sellele allkirja.
Allkiri tähendab, et leping kehtib,
ja sel juhul peaks see mind ka liikvele ajama,
et jumalariigi tervikplaan teostuks.
Jumal õnnistagu teid! Aamen.
Nii möödus tänane pooltund.
Kui sa ei näinud Arto Sädeaho õpetuse esimest osa,
külasta meie netilehte onewaymission.fi
ja leiad selle saatearhiivist.
Aitäh vaatamast! Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri